Хьамзат ибн Ӏабдул-МуттӀалиб
Хьамзат ибн Ӏабдул-МуттӀалиб аль-ХӀа̄шими аль-Къурашӣ (Ӏаьр. حَمْزَةُ بْنُ عَبْدِ الْمُطَّلِبِ الهَاشِمِي القُرَشِيُّ‎‎; 568, Макка — 625 шеран 22 март, Ухьуд лам) — иза Мухьаммад пайхамаран ﷺ жимах волу деваша а, цуьнан асхьабех цхьа сахьаби а, цуьнан бакхийначу вежарех цхьаъ а, цуьнан вейтта визирех цхьаъ а ву. Мухьаммадан ﷺ девежарех тӀехдиканиг а ву иза, цо аьлла: «Сан вежарех диканиг — Ӏалий ву, ткъа девежарех диканиг — Хьамзат ву». Мухьаммадал ﷺ ши шо воккха хилла иза. Цуьнан нана ХӀалат бинт ВухӀайб, Мухьаммадан ﷺ ненан Аминат бинт ВахӀбан девешин йоӀ хилла.